**भारत सरकार**

**वस्‍त्र मंत्रालय**

**राज्‍य सभा**

**अतारांकित प्रश्‍न संख्‍या 3977**

**2 अप्रैल, 2018 को उत्‍तर दिए जाने के लिए**

**वस्त्र कामगारों हेतु अंतरिम राहत**

**3977. श्री संजय सेठः**

**क्या वस्त्र मंत्री यह बताने की कृपा करेंगे किः**

**(क)** क्या देश में कई कताई मिलों को बंद कर दिया गया है, यदि हां, तो **तत्संबंधी** ब्यौरा क्या है;

**(ख)** क्या सरकार ने ऐसे मिलों को बंद किए जाने के कारणों का पता लगाने हेतु कोई जांच की है;

**(ग)** यदि हां, तो **तत्संबंधी** ब्यौरा क्या है तथा इस संबंध में क्या अनुवर्ती कार्रवाई की गई है;

**(घ)** क्या सरकार ने वस्त्र कामगार पुनर्वास निधि योजना भी शुरू की है; और

**(ङ)** यदि हां, तो बेरोजगार हो गए कितने वस्त्र कामगारों को अंतरिम राहत प्रदान की गई है?

**उत्‍तर**

**वस्‍त्र राज्‍य मंत्री**

**(श्री अजय टम्‍टा)**

**(क):** वस्‍त्र आयुक्‍त का कार्यालय, मुंबई के पास उपलब्‍ध रिकॉर्ड के अनुसार देश में 1983 से कुल 612 कपास/मानव निर्मित फाइबर वस्‍त्र मिलों (गैर-एसएसआई) को बंद कर दिया गया है। राज्‍य-वार विवरण **अनुबंध** पर दिया गया है।

**(ख) और (ग):** जी, नहीं। स्पिनिंग मिलों को बंद किए जाने के संबंध में कोई जांच नहीं की गई है। तथापि, मिलों को बंद किए जाने की रिपोर्ट के अनुसार, पिछले वर्षों में मिलों को मुख्‍यतया श्रम संबंधी मुद्दों तथा वित्‍तीय समस्‍याओं के कारण बंद किया गया है।

**(घ) और (ङ):** वस्‍त्र कामगार पुनर्वास निधि योजना (टीडब्‍ल्‍यूआरएफएस) को गैर-एसएसआई वस्‍त्र मिलों के स्‍थायी रूप से बंद हो जाने कारण बेरोजगार हो गए कामगारों को अंतरिम लाभ पहुंचाने के उद्देश्‍य से 15.09.1986 को शुरू किया गया था। 01.04.2017 से इस योजना का श्रम एवं रोजगार मंत्रालय की राजीव गांधी श्रमिक कल्‍याण योजना के साथ मिला दिया गया है। टीडब्‍ल्‍यूआरएफएस को शुरू किए जाने से लेकर जनवरी, 2018 तक इस योजना के अंतर्गत 96 मिलों के 1.20 लाख कामगारों को 326.98 करोड़ रुपए की राशि सं‍वितरित की गई है।

\*\*\*\*

**अनुबंध**

**1983 से बंद कपास/मानव निर्मित फाइबर वस्‍त्र मिलों (गैर-एसएसआई) का राज्‍य वार विवरण**

|  |  |  |
| --- | --- | --- |
| **क्र.सं.** | **राज्य का नाम** | **मिलों की संख्‍या** |
| 1  |   आंध्र प्रदेश | 19 |
| 2  |   असम | 7 |
| 3  |   बिहार | 4 |
| 4  |   छत्तीसगढ़ | 1 |
| 5  |   दमन और दीव | 1 |
| 6  |   गुजरात | 42 |
| 7  |   हरियाणा | 42 |
| 8  |   हिमाचल प्रदेश | 2 |
| 9  |   जम्मू और कश्मीर | 1 |
| 10  |   कर्नाटक | 23 |
| 11  |   केरल | 17 |
| 12  |   मध्य प्रदेश | 20 |
| 13  |   महाराष्ट्र | 64 |
| 14  |   मणिपुर | 1 |
| 15  |   ओडिशा | 13 |
| 16  |   पांडिचेरी | 2 |
| 17  |   पंजाब | 19 |
| 18  |   राजस्थान | 24 |
| 19  |   तमिलनाडु | 229 |
| 20  |   तेलंगाना | 8 |
| 21  |   उत्तर प्रदेश | 53 |
| 22  |   उत्तराखंड | 4 |
| 23  |   पश्चिम बंगाल | 16 |
|   | **कुल** | **612** |